සංස්කෘතික හා කලා කටයුතු අමාත්‍යාංශයේ මෙහෙයවීමෙන් සංස්කෘතික කටයුතු දෙපාර්තමේන්තුව මඟින් සංවිධානය කරනු ලබන රූපවාහිනී රාජ්‍ය සම්මාන උළෙල මෙවරත් පැවැත්වේ.ඒ සඳහා නිර්මාණ භාර ගැනීම මේ දිනවල සිදුවන අතර විස්තර පත්‍රිකාව හා අයදුම්පත ‘අධ්‍යක්ෂ, සංස්කෘතික කටයුතු දෙපාර්තමේන්තුව, 8 වන මහල, සෙත්සිරිපාය, බත්තරමුල්ල’ යන ලිපිනයට පැමිණ හෝ මුද්දර කවරයක් එවීමෙන් තැපෑලෙන් හෝ ලබා ගත හැක.රූපවාහිනී රාජ්‍ය සම්මාන උළෙල 2011 හා 2012 සඳහා ශ්‍රී ලංකාවේ රූපවාහිනී නාලිකා මඟින් 2010 / 2011 වසරවල දෙසැම්බර් 31 වන දින වන විට විකාශය වී අවසන් වූ රූපවාහිනී නිර්මාණ පමණක් මෙම සම්මාන ප්‍රදානයේදී සලකා බැලෙයි.සිංහල, දෙමළ හා ඉංග්‍රීසි මාධ්‍ය සඳහා වෙන වෙනම සම්මාන පිරිනැමෙන අතර රූපවාහිනී මාලා නාට්‍ය, ඒකාංගික නාට්‍ය, වාර්තා වැඩසටහන්, වාර්තා චිත්‍රපට, සඟරාමය වැඩසටහන්, ළමා වැඩසටහන්, සංගීත වැඩසටහන්, රුපවාහිනී සම්ප්‍රවේශක, රූපවාහිනී ප්‍රවෘත්ති වාර්තාකරණය, ප්‍රවෘත්ති නිවේදක, අධ්‍යාපනික / සංස්කෘතික වටිනාකමකින් යුත් රූපවාහිනී වැඩසටහන්, රූපවාහිනී පූරණ පට, පූර්ව ප්‍රචාරක පට (දේ්ශීය නිර්මාණ) රූපවාහිනී නවෝත්පාදක වැඩසටහන්, රූපවාහිනී හඬකැවීම් වැඩසටහන්, රූපවාහිනී සාකච්ඡාමය වැඩසටහන්, රූපවාහිනී දෘශ්‍ය ගීත නිර්මාණ, රූපවාහිනී පසුතල නිිර්මාණ (ටෙලි නාට්‍ය නොවන) රූපවාහිනී ග්‍රාෆිික / සජීවිකරණ නිර්මාණ, ආලෝකරණ අධ්‍යක්ෂණය (බහු කැමරා නිෂ්පාදන) හා ප්‍රචාරක දැන්වීම් හා රූපවාහිනී කෙටි චිත්‍රපට (විකාශය නොවූ ආධුනික නිර්මාණ) යන අංශ ඔස්සේ සම්මාන ප්‍රදානය කිරීමට නියමිතය.ඔබේ නිර්මාණ ඩී. වී. ඩී තැටිගත කොට 2012 මැයි 15 වන දින ප. ව. 4.00 ට පෙර භාර දිය යුතුයි.